Svetové dedičstvo UNESCOSvetové dedičstvo UNESCO
Súradnice: 41°10′S 8°37′Z﻿ / ﻿41,167°S 8,617°Z﻿ / 41.167; -8.617

**Porto** (cidade) a zároveň okres (município) v Portugalsku. Je to druhé najväčšie mesto štátu. Má rozlohu 41,3 km² a žije tu 237 tisíc obyvateľov, vrátane predmestí 1,47 milióna. Leží neďaleko Atlantického oceánu a okolie mesta patrí medzi najrozvinutejšie priemyslové oblasti Portugalska. Spolu s Lisabonom a oblasťou Algarve patrí medzi turisticky najnavštevovanejšie oblasti krajiny.

Porto je známe aj svojim celosvetovým vývozným artiklom portským vínom, ktoré bolo pôvodne vyvážané len z tohto mesta (odtiaľ názov). Zvážalo sa a dodnes zváža po rieke Douro, ktorej hlboké údolie vytvára kolorit mesta. Južný breh rieky už patrí obci Vila Nova de Gaia, súčasti portskej aglomerácie. Historické centrum Porta – Ribeira – bolo zapísané na zoznam svetových pamiatok UNESCO v roku 1996.

História
--------

Prvé dochované zmienky o Porte pochádzajú z doby 4. storočia a nadvlády Rímskej ríše. Prapôvodnými obyvateľmi tohto územia boli však Kelti. Počas rímskej nadvlády mesto prosperovalo, ale po zániku ríše sa v roku 711 dostalo pod vplyv Maurov. V roku 868 poslal na toto územie Vímara Peres v rámci reconquisty skupinu bojovníkov, ktorí moslimských Maurov porazili a vrátili Porto kresťanským vládcom.

V 12. storočí začala stavba katedrály Sé de Porto; niektoré časti sa dochovali v románskom slohu, ďalšie boli prestavané v gotike a baroku. V tej dobe bolo Porto sídlom portugalských kráľov. V roku 1387, po svadbe Jána I. a Filipy Lancasterskej (Anglicko), dcéry Jána z Gentu, vznikla najstaršia vojenská aliancia na svete.

Od 14. storočia sa veľmi rýchlo rozvíjala lodná doprava a s ňou spojené objavy. V roku 1415 Henrich Moreplavec, syn Jána I. vykonal plavbu z Porta do marockého prístavu Ceuta, ktorá predznamenala portugalské zámorské objavy.

S rozmachom výroby vína v okolí rieky Douro rástla i potreba rozvozu, a tak vznikali nové a nové lodné cesty, ako napríklad v roku 1703 medzi Portom a Anglickom. V Porte začali vznikať aj špecializované obchodné spoločnosti, ktoré boli často v rukách Angličanov. V dôsledku tohto rozmachu anglických obchodníkov začal Sebastião de Melo s monopolizáciou celého tohto sektoru v prospech Portugalska. To však prinieslo veľa nespokojnosti u drobných vinárov, ktorí sa proti tomuto búrili.

Počas 18. a 19. storočia mesto rýchlo rástlo; v tomto období bol postavený aj kostol, z ktorého sa dochovala len štíhla veža *Torre dos Clérigos*, vysoká 76 m. Rozvíjajúce mesto sa stalo zaujímavým terčom pre napoleonské vojsko, ktoré pod vedením maršala Soulta vstúpilo na územie Porta 29. marca 1809. Miestni obyvatelia sa snažili pred vojakmi utiecť a použili na prechod cez Douro pontónový most (*Ponte dos Barcos*), ktorý sa pod váhou zrútil a rieka pochovala viac ako 4 000 ľudí, čo dnes pripomína reliéf pri novom moste. Napoleonská armáda nakoniec z Porta odišla.

2. polovica 19. storočia priniesla industrializáciu, stavbu železnice a mostov cez Douro; v 
20. storočí prebiehala ďalšia urbanizácia a s Portom fakticky zrástli okolité mestá. Začiatok 21. storočia je spojený s rozvojom dopravnej infraštruktúry a podporou verejnej dopravy.

Kultúra a vzdelanie
-------------------

V roku 2001 bolo Porto Európskym hlavným mestom kultúry (spoločne s holandským Rotterdamom). Mesto je dejiskom medzinárodného filmového festivalu Fantasporto. Korene miestnej univerzity siahajú do roku 1762, oficiálnym rokom založenia je však až rok 1911.

Šport
-----

Tak ako vo väčšine portugalských miest je najpopulárnejším športom v meste futbal. Najúspešnejším klubom v meste je v súčasnosti FC Porto, víťaz Ligy majstrov v rokoch 1987 a 2004. Ďalšími profesionálnymi klubmi sú Boavista FC a SC Salgueiros.

Rodáci
------

* Henrich Moreplavec (1394 – 1460), princ z rodu Avis
* Uriel da Costa (1585 – 1640), filozof
* Almeida Garrett (1799 – 1854), spisovateľ a dramatik
* Duarte Leite Pereira da Silva (1864 – 1950), politik
* Manoel de Oliveira (\* 1908), filmový režisér
* Sophia de Mello Breyner Andresen (1919 – 2004), spisovateľka
* Fernando Távora (1923 – 2005), architekt
* Rosa Mota (\* 1958), bežkyňa
* Dida (\* 1980), futbalista

Partnerské mestá
----------------

* Francúzsko  Bordeaux, Francúzsko
* Veľká Británia  Bristol, Veľká Británia
* Castilla y León  Duruelo de la Sierra, Španielsko
* Nemecko  Jena, Nemecko
* Castilla y León  León, Španielsko
* Belgicko  Liège, Belgicko
* Čína  Macao, Čína
* Japonsko  Nagasaki, Japonsko
* Brazília  Recife, Brazília
* Čína  Šanghaj, Čína
* Spain  Vigo, Španielsko

  

* Porto
* Námestie Generála Humberta Delgada a ulica dos AliadosNámestie Generála Humberta Delgada *a ulica dos Aliados*
* Ulica dos AliadosUlica dos Aliados
* Almeida GarretAlmeida Garret
* Igreja dos CongregadosIgreja dos Congregados
* 
* Sao FranciscoSao Francisco
* SandemanSandeman
* SandemanSandeman

Iné projekty
------------

Commons
* Spolupracuj na Commons Commons ponúka multimediálne súbory na tému **Porto (mesto v Portugalsku)**

Externé odkazy
--------------

* Oficiálna stránka
* Universidade do Porto
* Metro do Porto

  


| * z
* d
* u
Portugalské pamiatky na zozname svetového dedičstva UNESCO |
| --- |
| 
* Angra do Heroísmo
* Kláštor Kristovho rádu v Tomare
* Kláštor Batalha
* Kláštor hieronymitov a Belémska veža
* Évora – historické centrum
* Kláštor Alcobaça
* Kultúrna krajina Sintra
* Porto
* Skalné maľby v údolí Côa a Siega Verde
* Vavrínový les na ostrove Madeira
* Vinohradnícka oblasť Alto Douro
* Historické centrum mesta Guimarães
* Vinice na ostrove Pico
* Elvas
* Universidade de Coimbra
* Kráľovská budova Mafra

1. **Svätyňa Bom Jesus do Monte v Brage**

 | Vlajka Portugalska |

| * z
* d
* u
Európske hlavné mesto kultúry |
| --- |
| 
* Grécko Atény (1985)
* Taliansko Florence (1986)
* Holandsko Amsterdam (1987)
* Nemecko Berlín (1988)
* Francúzsko Paríž (1989)
* Veľká Británia Glasgow (1990)
* Írsko Dublin (1991)
* Španielsko Madrid (1992)
* Belgicko Anvers (1993)
* Portugalsko Lisabon (1994)
* Luxembursko Luxemburg (1995)
* Dánsko Kodaň (1996)
* Grécko Solún (1997)
* Švédsko Štokholm (1998)
* Nemecko Weimar (1999)
* Francúzsko Avignon Nórsko Bergen Taliansko Boloňa Belgicko Brusel, Fínsko Helsinki Poľsko Krakov, Česko Praha Island Reykjavik Španielsko Santiago de Compostela (2000)
* Portugalsko Porto Holandsko Rotterdam (2001)
* Španielsko Salamanca Belgicko Bruggy (2002)
* Rakúsko Graz (2003)
* Francúzsko Lille Taliansko Janov (2004)
* Írsko Cork (2005)
* Grécko Patra (2006)
* Luxembursko Luxemburg Rumunsko Sibiu (2007)
* Veľká Británia Liverpool Nórsko Stavanger (2008)
* Litva Vilnius Rakúsko Linz (2009)
* Maďarsko Pécs Nemecko Essen, Turecko Istanbul (2010)
* Estónsko Tallinn Fínsko Turku (2011)
* Portugalsko Guimarães Slovinsko Maribor (2012)
* Francúzsko Marseille Slovensko Košice (2013)
* Lotyšsko Riga Švédsko Umeå (2014)
* Belgicko Mons Česko Plzeň (2015)
* Poľsko Wrocław Španielsko Donostia-San Sebastián (2016)
* Cyprus Paphos Dánsko Aarhus (2017)
* Malta Valletta Holandsko Leeuwarden (2018)
* Taliansko Matera Bulharsko Plovdiv (2019)
* Chorvátsko **Rijeka** Írsko **Galway (2020)**
* Rumunsko Temešvár Grécko Elefsina Srbsko Novi Sad (2021)
* Litva Kaunas Luxembursko Esch-sur-Alzette (2022)
* Maďarsko Veszprém (2023)
* Estónsko Tartu Rakúsko Salzkammergut Nórsko Bodø (2024)
* Slovinsko Nova Gorica Nemecko Kamenica (2025)
* Fínsko Oulu Slovensko Trenčín (2026)

 |